453 



der würt, ein hüpscher junger man. am gmeinen wärch 

 elentklich under einem holz vmm syn laben. Vf dem 

 H. Ostertag ist zuo Lenz Hanns Blaz, bi 40 iaren alt, als 

 er vs dem würzhus heim welen gan, vf dem plaz nider 

 vf sine knüw gfalen, zuo Boden gsuncken vnd also gcäch- 

 liohen (mit der zuosechenden grossem schricken) tods ver- 

 scheiden. Sölichs ist zuo Malans einem Gramer ouch wider- 

 faren. Zuo Mons kam der müler Baslianet in der müli ouch 

 iämerlich um sin laben. 



Durch alerley wunder warnet vns Gott, 

 aber die wält halts für ein spott; 

 doch möcht usem schimpf ärnst wärden, 

 darum man allhie uf ärden 

 muotwiligclich nit sünden sol, 

 sonder ein ieder sol bedencken wol, 

 das sölich vnnatürlich Sachen 

 warlichen nit sint zuo verlachen. 

 Drum erlich man vnd erbar frouwen 

 zuo Tusis band wellen anschouwen 

 ein monstrum kommen von einer kuo. 

 Ist gsin, wie diser rymen gibt zuo: 

 die kuo kam us Safien herus, 

 das kalb war ein rechter grus, 

 gröser, dan dri erstwordni kälber, 

 wie ich han gsechen sälber; 

 bein hatt' es, wie die schwyn, 

 so was die lybs gestalt sin 

 wie ein bar, wunderbarlich, 

 keini ougen^ vnd wunderbar warlich; 



